**MEGHÍVÓ**

**Batúz-tanyán létrehozott legeltetéses állattartást kiszolgáló természetvédelmi területkezelési központ átadására.**

**A Bükki Nemzeti Park Igazgatóság a Borsodi Mezőség Tájvédelmi Körzet védett gyepterületeinek természetvédelmi kezelése, fenntartása céljából extenzív tartástechnológiára alapozott, Magyarországon őshonos védett ló- és juh fajták tartására szolgáló állattartó telepet alakított ki több, mint 700 millió Ft-os támogatással Szentistván település közigazgatási területén, Batúz-tanya központtal.**

**A beruházás átadásával lezárul a BNPI 2007-ben indult, 38 projektet magába foglaló, mintegy 5,4 milliárd Ft-os támogatás felhasználásával megvalósuló KEOP projektsorozata.**

****

A beruházás eredményeként mintegy 200 egyedből álló furioso-north star fajtájú lóállomány, valamint 500 db juh tartása vált lehetővé.

A furioso-north star fajtát 2004-ben nemzeti kinccsé nyilvánították. Alacsony hazai egyedszáma miatt - ami 500 körüli tenyészkancát és 80 tenyészmént jelent - a védett őshonos állatfajták közé sorolják, így fenntartása az állattenyésztési törvény alapján nemzeti érdek és feladat.

Az átadási ünnepség egyben három egymással összefüggő projekt zárórendezvénye:

* Lótartás infrastrukturális feltételeinek megteremtése a Batúzban I. rész (KEOP-3.2.0/11-2012-0017)
* Lótartás infrastrukturális feltételeinek megteremtése a Batúzban II. rész (KEOP-3.2.0/11-2012-0018)
* Juhtartás infrastrukturális feltételeinek megteremtése a Batúzban (KEOP-3.2.0/11-2012-0019)

.

**Az ünnepélyes átadási ünnepséget,** valamint az ahhoz kapcsolódó sajtótájékoztatót - **2015. szeptember 7-én (hétfőn), 09.30 órától a Batúz-tanyán tartjuk.**

**Program:**

**Délelőtt**

08.45 – 09.00 Vendégek érkezése Tiszabábolna központba (Mezőcsáti út-Fő út kereszteződés)

09.00 – Útmutatás alapján egyéni utazás a Batúz-tanyára

09.10 – 09.20 vendégek érkezése a Batúz-tanyára

09.30 – Köszöntő

09.32 – 09.45 **Dr. Fazekas Sándor** földművelésügyi miniszter beszéde

09.45 – 09.55 **Tállai András** parlamenti államtitkár - Nemzetgazdasági Minisztérium - értékelése

09.55 – 10.05 **Mizák József** – főosztályvezető helyettes klímaadaptációs és természetvédelmi osztály – Nemzeti Fejlesztési Minisztérium

10.05 - 10.10 **Rónai Kálmánné** igazgató köszöntője– Bükki Nemzeti Park Igazgatóság-

10.10 – 10.15 **Bartók László** – szakmai igazgató (**Furioso** Noth Star Fajta Egyesület);

10.15 – 10.**20 Dr Berkes László pápai prelátus, plébános** megáldja az épületet és a természetvédelmi projektet

10.20 – 10.25 – Szalagátvágás – Pohárköszöntőt mond Dr. Rácz András helyettes államtitkár pezsgős köszöntő, szalagdarabot kap Mezei János és kulcsot párnán Dávid Ádám telepvezető - pezsgős koccintás

1025 – 10.50 a telep megtekintése - közben faültetés

10.50 – 11.00 Sajtóinterjúk

11.30 – Fogadás

**Délután**

12. 30 – 12.40 **Dudás György** igazgatóhelyettes – Természetvédelmi kezelés hagyományos gazdálkodási formák alkalmazásával

12.40 – 12.50 **Gál Andrea** osztályvezető – Nemzeti Fejlesztési Minisztérium - KEOP és KEHOP projektek a hazai nemzeti parkokban

12.50 – 13.10 **Veres Péter** osztályvezető – Bükki Nemzeti Park Igazgatóság - a BNPI KEOP projektjeinek áttekintése

13.10 – 13.30 **Frank Tamás** osztályvezető - Bükki Nemzeti Park Igazgatóság - a BNPI természetvédelmi területkezelési feladatai

13.30 – 13.45 szünet

13.45 – 14.05 **Mezei János** tájegységvezető – Bükki Nemzeti Park Igazgatóság, Dél-borsodi Tájegység – a Borsodi Mezőség kultúrtörténeti és természeti értékei

14.05 – 14.25 **Koppány Gábor – Dr. Szalay István** - Haszonállat-génmegőrzési Központ - őshonos állatfajták Magyarországon

14.25 – 14.45 **Csíkvári Mónika**  tenyésztésvezető, **ifj. Horváth Sándor** elnök - Furioso-North Star Lótenyésztő Országos Egyesület: A furioso-north star fajta bemutatása

14.45 – 15.05 **Mogyorósi István** elnök, Magyar Ebtenyésztők Országos Egyesülete Miskolci önálló Jogú Szervezete - Őshonos magyar kutyafajták

**A rendezvényre és a fogadásra ezúton tisztelettel meghívom.**

**Rónai Kálmánné igazgató**

**Egyéb információk vendégeink részére:**

A Batúz-tanya állattartó telep Tiszabábolna községtől ÉNY-i irányban körülbelül 4 km-re található.

A telep **száraz időben személygépjárművel** jól járható földúton közelíthető meg, a kihelyezett iránymutató táblákat követve. Tiszabábolna községet észak felé a Fő úton elhagyva, majd a község utolsó házától 2 km-re lévő Fehér ló csárda mellett elhaladva, újabb egy km múlva a BNPI Információs táblánál jobbra kell fordulni, ahonnan már látható az egy km-re lévő Batúz-tanya.

Vendégeink tájékozódását a BNPI Természetvédelmi Őrszolgálata segíti.

**Eső esetén:**

Esős időjárás esetén a tanya személygépjárművel nem közelíthető meg, ezért a BNPI **terepjáró gépjárműveivel szállítjuk** vendégeinket a rendezvény helyszínére. Indulás Tiszabábolna központból (Mezőcsáti út - Fő út kereszteződés)

**a rendezvény napján 08.45 órakor.**

Gépjárműveiket a település központjában a Természetvédelmi Őrszolgálat őrzi. A rendezvény befejezését követően vendégeinket visszaszállítjuk Tiszabábolnára.

**Esős időjárás esetén megfelelő terepi öltözet - gumicsizma és esőkabát – ajánlott.**